CELEX: C2004/239/02
Language: lv
Date: 2004-09-25 00:00:00
Title: Lieta C-307/04 P: Apelācija, ko 2004. gada 15. jūlijā iesniedza SEC Corporation par 2004. gada 29. aprīļa Eiropas Kopienu Pirmās instances tiesas (otrā palāta) spriedumu apvienotajās lietās T-236/01, T-239/01, T-244/01 līdz T-246/01, T-251/01 un T-252/01 Tokai Carbon Co. Ltd un citi pret Eiropas Kopienu Komisiju

25.9.2004   
            
            
               LV
            
            
               Eiropas Savienības Oficiālais Vēstnesis
            
            
               C 239/1
            
         Apelācija, ko 2004. gada 15. jūlijā iesniedza SEC Corporation par 2004. gada 29. aprīļa Eiropas Kopienu Pirmās instances tiesas (otrā palāta) spriedumu apvienotajās lietās T-236/01, T-239/01, T-244/01 līdz T-246/01, T-251/01 un T-252/01 Tokai Carbon Co. Ltd un citi pret Eiropas Kopienu Komisiju
   (Lieta C-307/04 P)
   (2004/C 239/02)
   Eiropas Kopienu Tiesā izskatīšanai 2004. gada 15. jūlijā ir iesniegta apelācija par Eiropas Kopienu Pirmās instances tiesas (otrā palāta) 2004. gada 29. aprīļa spriedumu apvienotajās lietās T-236/01, T-239/01, T-244/01 līdz T-246/01, T-251/01 un T-252/01 Tokai Carbon Co. Ltd un citi pret Eiropas Kopienu Komisiju, ko iesniedza SEC Corporation (Lieta T-251/01 (1)), Amagasaki, Hiogo (Japāna), kuru pārstāv K. Platteau, advokāts.
   Apelācijas sūdzības iesniedzēja prasījumi Tiesai ir šādi:
   
               a)
            
            
               atcelt to pārsūdzētā sprieduma daļu, kas nosaka, ka Komisija bija tiesīga izmantot preču vispasaules apgrozījumu kā izšķirošu apstākli, nosakot naudas soda pamatsummu, ko uzlika apelācijas sūdzības iesniedzējam;
            
         
               b)
            
            
               atcelt Lēmuma (2) 3. pantu, kurā grozījumus izdarīja Pirmās instances tiesa, ciktāl tas uzliek apelācijas sūdzības iesniedzējam naudas sodu 6,138 miljonu EUR apmērā vai vismaz būtiski samazināt šo naudas sodu līdz summai, ko Tiesa uzskata par piemērotu, un
            
         
               c)
            
            
               piespriest Komisijai atlīdzināt izdevumus par tiesvedību Pirmās instances tiesā un Tiesā.
            
         Pamati un galvenie argumenti
   Apelācijas sūdzības iesniedzējs uzskata, ka Pirmās instances spriedums atceļams šādu apsvērumu dēļ:
   
               1)
            
            
               pārkāpts EK Līguma 253. pants, kā arī non bis in idem un taisnīguma principi, nolemjot, ka Komisijai, nosakot SEC piemērojamo naudas sodu, un lietas īpatnības dēļ, nav pienākuma ņemt vērā ASV konkurences iestāžu uzlikto sodu SEC, pamatojoties uz tādiem pašiem faktiem;
            
         
               2)
            
            
               pārkāpts EK Līguma 253. pants, kā arī taisnīguma un samērīguma principi, nolemjot, ka Komisija ir tiesīga diferencēt iesaistītajām pusēm piemērojamā naudas soda pamatsummu, balstoties tikai uz preču vispasaules apgrozījumu, neņemot vērā SEC darbības EEZ.
            
         
      (1)  OV C 31, 2.2.2002., 12. lpp.
   
   
      (2)  2001. gada 18. jūlija Lēmums 2002/271/EK par procedūru saskaņā ar EK Līguma 81. pantu un EEZ līguma 53. pantu – Lieta COMP/E-1/36.490 – Grafīta elektrodi (OV L 100, 2002., 1. lpp.).